
Forudsætninger
Kurset kræver, at du er rask, er i god fysisk form og kan svømme 600 meter i svømmehal uden at holde pause. Du må ikke lide af en bevidsthedsrøvende sygdom eller nedsat bevægelighed.
God fysisk form er væsentligt, da kurset gennemføres over få uger. På den første del skal du gennem en del øvelser og særligt redningsøvelserne opleves af mange som intensive og krævende. Er du tilpas smidig (fingre kan nå gulvet med strakte ben), kan du fx løfte dig ud af vandet på bassinkanten alene ved hjælp af armene og dyrker du regelmæssig motion (svømning, løb, cykling), har du gode forudsætninger for at klare øvelserne.
Bliver du derimod let stakåndet, har nedsat bevægelighed, skader, nyligt gennemgået en større operation eller andet, der har nedsat din fysiske formåen, kan vi ikke anbefale, at du starter på kurset. Er du i tvivl, så skriv os en mail på kontoret@361.dk med ”begynderkursus” i titelfeltet.
Der er mødepligt til alle lektioner. Dette gælder alle kursusdeltagere uafhængigt af tidligere kajakerfaring. 
Målet med kurset, er at gøre dig i stand til at færdes sikkert i farvandet omkring klubben. 
Kursusforløb
Vores IPP2 kajakkursus for begyndere består af tre elementer:
1. Lær de basale færdigheder: Seks lektioner under ledelse af instruktører
2. Opbyg mere rutine: Ro sammen med andre frigivne roere fra klubben
3. Justering af teknik og frigivelse: Individuel vurdering af kursisternes kajakfærdigheder
I løbet af de basale lektioner vil der indgå en obligatorisk svømmeprøve i Bagsværd sø, der skal gennemføres uden pause. Afstanden vil svare til 600 m i en svømmehal (men justeres ned ved vind/bølger).
Dine færdigheder vil blive evalueret efter de første 6 lektioner, i forhold til om du har et tilfredsstillende niveau, for at kunne færdes sikkert i farvandet under ledelse af andre frigivne roere (men uden instruktør). Hvis dit niveau ikke er tilstrækkelig, bliver du bedt om at vente med at deltage på roturene indtil en instruktør kan deltage, hvor du kan øve de manglende færdigheder. Til sidst vil dine færdigheder blive evalueret ved frigivelsen, i forhold til om du på egen hånd kan færdes sikkert i farvandet. Det er instruktørerne med DKF Instruktør 2 uddannelse som udfører denne evaluering samt frigivelse. Det er ingen garanti for at man kan blive frigivet, men en god fysisk form, aktiv deltagelse i lektionerne og roturene giver dig gode forudsætninger for at lykkedes.  
Kursusdage og tidspunkter:
	Basale færdig-heder
	Tirs 5/5
18:00-20:30

Lektion 1
	Tors 7/5
18:00-
20:30

Lektion 2

	Tirs 12/5
18:00-20:30

Lektion 3
	Tirs 19/5
18:00-20:30

Lektion 4
	Tors 21/5
18:00-
20:30

Lektion 5
	Tirs 26/5
18:00-
20:30

Lektion 6
	Mødepligt til alle lektioner 

	Opbygge mere rutine
	Tors 28/5
17:30-19:00
	Tirs 2/6
17:30-
19:00
	Tors 4/6
17:30-19:00
	Tir 9/6
17:30-19:00

	Tors 11/6
17:30-
19:00
	Tors 16/6
17:30-
19:00
	Deltag i så mange ture som muligt


	Frigivelse
	Tirs 22/6
18:00-20:00
alternativ 1
	Tors 25/6
18:00-
20:00
alternativ 2

	
	
	
	
	Mødepligt en dato



Det er en god ide at notere datoerne og tider. Du skal være omklædt, så vi kan begynde til tiden. Et par uger inden kursusstart får du information om den første kursusdag, forløb og deltagere.
Ved sygdom kontaktes instruktøren, der er ansvarlig den pågældende dag. 
Udstyr
Kurset gennemføres i turkajak. Vi har ingen havkajakker, da vi mener, de hører hjemme på Øresund eller andet kystnært farvand. Roere med ethvert EPP/IPP-bevis i havkajak skal som alle øvrige gennemføre kurset for at blive frigivet til klubbens turkajakker. Det skyldes, at teknik, kajak og sikkerhedsprocedurer er vidt forskellige i turkajak og havkajak.
Klubben stiller kajak, pagaj og redningsvest til rådighed. Det er ikke nødvendigt at investere i udstyr. Efter en eller to sæsoner vælger mange at købe en pagaj, hvilket er en fordel for teknikken.
Du skal medbringe 3 sæt sportstøj til hver af de første lektioner. Svedundertøj i kunststof er ideelt som inderste lag med en løbe/cykeljakke og tilsvarende bukser. Du kan tage bad i klubben.
Instruktører og klubmedlemmer
Det er klubbens frivillige instruktører og hjælpere, der underviser på kurset. Vi er enten uddannede instruktører eller frigivne roere, der hjælper til. Vores primære motivation for at undervise er at få flere aktive medlemmer i klubben. Som i enhver anden sportsklub betyder det sociale meget og alle har ansvar for, at klubben er et rart sted at være. Nogle bruger kajaksporten som målrettet træning, mens andre gerne vil nyde naturen med en tur på vandet.
Har du spørgsmål, så send en mail til kontoret@361.dk med ”begynderkursus” i titelfeltet.

